મ્યુનિ.હેલ્થ ઓફિસર ડો.ભાવિન સોલંકીએ જણાવ્યું હતું કે, રાજયભરનાં નાના શહેરો અને તાલુકા મથકો ખાતે ધમધમતી હોટલ-રેસ્ટોરન્ટસ ઉપર સરકારનાં આરોગ્ય ખાતાનાં ફૂડ વિભાગે દરોડા પાડી નમૂના લેવાની ઝુંબેશ શરૂ કરી છે. જયારે મહાનગરપાલિકાઓમાં હેલ્થ ખાતાને તપાસ કરી નમૂના લેવાની સૂચના આપવામાં આવી હતી. તેનાં પગલે હેલ્થ ખાતાની ફલાઇંગ સ્કવોડ દ્વારા અલગ અલગ ટીમો બનાવી જુદા જુદા ઝોનમાં આવેલી મોટી નામાંકિત હોટલ-રેસ્ટોરન્ટસમાં તપાસ હાથ ધરી ખાદ્યપદાર્થોનાં નમૂના લેવાની કાર્યવાહી કરવામાં આવી હતી.